Jumenijicu caiyede ui cuedaino macaro 

Genesis 1-2 

(Mateo 19.4-5, Marcos 10.6-7, Juan 1.1-3, 1 Corintios 6.16, 11.8-9, 15.45-47, 

2 Corintios 4.6, Efesios 5.31, 1 Timoteo 4.4, Hebreos 4.3-4, 11.3, 

Santiago 3.9, 2 Pedro 3.5, Apocalipsis 22.2,14) 

Caiye cubedejaquemavu. Cavaro, joboro, jocucua, aimara, 
poeva, caivu, caiye mare cubedejaquemavu. Dinumure cava- 
rore, ijoborore mare cuedarejaquemavu Jumenijicu caiye ape 
jipocai. Aru fiemino marej aquemavu. Que baru "Miadaro ma- 
jaro", arejaquemavu u. Hi que aiyede, miadaro curejaquemavu. 
"Jaravu bajaro", aru "Nami majaro", arejaquemavu. U miada- 
rore "Jaravu" ari, aru neminore "Nami" ari, amidorejaque- 
mavu. Ui que daiyede, cuinejaquemavu cuinajaravu. 

Bediova cuedarejaquemavu Jumenijicu. Ui aiyedata, ocope- 
niboa baquiye muri nurejaquemavu. Muri pu cavaro maqui- 
noita, oco curitucubu baquinoi nuri jenejaquemavu. "Cavaro 
majaro", ari amidorejaquemavu. Ui que daiyede, pucajaravua 
vaidej aquemavu. 

Aru bediova cuedarejaquemavu Jumenijicu. Ui aiyedata, 
oco jia urada baquino cuinaromia cojijidej aquemavu. Aru jo- 
boro maquino jar orej aquemavu mearo. Ui aiyedata, cuetedeja- 
quemavu coriamenejaiye, pueduabedejaiye, betacabedejaiye, 
menemenejaiye, cojamenejaiye, aru caiye die coapa joborore 
piarej aquemavu quedata. Diede piari, uraro bucuri nurejaque- 
mavu. Que teni yobecurijaravua vaidej aquemavu. 

Ina majare miadarajivure cuedarejaquemavu Jumenijicu. 
"Que bajara muja", ari aviavare cuedarejaquemavu u. Jaravu- 
cacure jaravure miadaicojenejaquemavu. Aru fiai majiovacu 
namicacure aru abiacovare mare namine cojicojenejaquemavu. 
Que baru yore ijaravure miadarej aquemavu. Aru yovaicuvaija- 
ravua vaidej aquemavu. 

Bediova cuedarejaquemavu Jumenijicu. Moamenejaivure, 
aivamenejaivure, aru paramevamenejaivure mare, caivu jia 
jivui curivure cuedarejaquemavu. Aru mijinare, aimara vuivure 



mare cuedarejaquemavu. Ne juedocuvariburu yoboi, cupurure- 
jaquemavu. Que teni cuinapurupe paijaravua vaidejaquemavu. 

Bediova cuedarejaquemavu Jumenijicu. Ina macarocavu ai- 
marare, micuvamarare, papeivure, aru jiivare mare, caivu jo- 
boroi curivure cuedarejaquemavu. Ne juedocuvariburu yoboi, 
cupururejaquemavu na mare. 

Aru poeva marajivure mare cuedarejaquemavu. Umu macu- 
yure aru nomio macodore yope dari, upe arojarivure cuedareja- 
quemavu nare, ui dapiainope dapiaivure. Jobore mi, jeni, poecu 
bacuyure darejaquemavu upe arojacure. Ui daimu macui ue- 
care ume japuri, time epedejaquemavu iiaine, poeva nefiecu ma- 
cuyure. Ume epeni buojari, ui daimu macure "Adan majacu 
mu", ari amidorejaquemavu Jumenijicu. 

Nai umure Eden amicuro oteiye curoi epedejaquemavu. 
Nore jia curejaquemavu, aru jocucua mare. Oteiye euro co- 
ricai pucacua jocucua curejaquemavu, dicu cuinacu jeiye cai- 
numua apure daiye, aru apecu mene aru amene mare majide 
daiye. Nai poecure nore jari capuicojeni, yope arejaquemavu 
Jumenijicu: 

— ^Me corejacu ji oteiye curore. Jocucua jeiyede ajacu 
mu. Ubenita coricacacu, mene aru amene mare majide 



daicH jeiyede amejacu mu. Dicu jeiyede afiu maru, jave yai- 
cuyumu mu, ari coyurejaquemavu Adare Jumenijicu. 

"Nai poecu ui yovaimo CHbebico. Meamevu ure", ari dapia- 
rejaquemavu. Dinumure caivu ina ui cuedaimara macavure, 
aimara coapa, Adan yebai davarejaquemavu JHrnenijicu, ami- 
doicojefiH nare. Hbenita ne jeneboi fii yovaimo macodo cubede- 
jaquemavu. 

Que baru <r &re cadatecodore daquijivH" ari, ure caori, ui te- 
penado cuinadore mi, nomio macodore darejaquemavH. Adan 
ni coedaiyede, <c Yupe poecobu mu. Ji tepenabacadoque dacube 
JumenijicH jimarepaco bacodore", arejaquemavu. Que baru acu 
poecu jimarepaco bacodo cuvacuyu, ui bucuvare dajocacuyume. 
Aru jimarepacore cuvari, omaque cuinavupetamu na Jumeni- 
jicui jainore. 

Ina pucara doiye cubedejaquemavu. Ubenita cuyebedejaque- 
mavu na. Aru Jumenijicu caiye ui daiye baquede jari, "Meavu" 
arejaquemavu. Que teni seis paijaravua vaidejaquemavu. 

Comiaijaravui, "Cari jaravu meajaravubu" ari, caiye ui cue- 
daiyue baquede aru caivu ui cuedaiyumara macavure mare cue- 
dari buojari, memeni dajocari, jabuovarejaquemavu Jumenijicu. 



Poeva Jumenijicure ne vaini tuino macaro 
Genesis 3.1-21 

(Romanos 5.12-19, 2 Corintios 11.3, Apocalipsis 2.7, 12.9, 20.2, 22.3,14,19) 

Aicu mare curejaquemavu. Jujovayu barejaquemavu nai 
aicu. Satanas curejaquemavu. U nomiore yope ari jeniari jareja- 
quemavu: 

— ^"Caiye jocucua jeiyede amejara muja", ari mujare Jume- 
nijicu? arejaquemavu nai aicu. 

Aru ocapuravu arejaquemavu: 

— Caiye iye jeiyede aivubu nuja. Ubenita anicu coricacacu 
jeiduare aicojemetebi iiujare Jumenijicu. Iyede iiuja aivu baru, 
yainajaramu, arejaquemavu 6. 

— Bi, jave amevu. Yaibenamu muja. Aivu baru, mene aru 
amene mare majinajaramu muja. Jumenijicupe paivu tenaja- 



ramu muja. Aru nope majini, "Yupe teinomu" an, aicojemete- 
cube Jumenijicu mujare, borocucu arejaquemavu u, aicu. 

Diede japiari, dicH jeidure tuvari, mi, arejaquemavu. Aru 
jimarepacure jidejaquemavu, ui aquiyepe ado. Que teni ari 
buojari, mene aru amene mare majini, ne bajure jari, ne 
doiye cubeni, cuyedejaquemavu. Cuyedivu yocajiene mi, na- 
reni, doicajeare darejaquemavu. 

Avia doiye bajure Jumenijicu cucudarejaquemavu nore 
oteiye curore. Ure ui emeiyede japiari, jocucua jeneboi dupideja- 
quemayu ina. Nare orej arejaquemavu Jumenijicu: 

— £Ari curaru muja? arejaquemavu. 

Aru Adacapuravu ju arejaquemavu: 

— Mure japiari cuyevu yu. Ye cuitotecaje cubevu yu. Que 
baru dupivu yu mure, arejaquemavu. 

— ^Narne mure que coyuri? ^Ji aicojemecu jeiduare acuru 
mu? ari jeniari jarejaquemavu Jumenijicu. 

— Mi jivamo yure dicu jeidure jini, "Arevu", abico yure. Aru 
yure jini, yu avuicu, arejaquemavu Adan. 

Aru ocapuravu arejaquemavu: 

— Nai aicu yure borodabi. Que baru yu avuico, arejaque- 
mavu. 

Oi que aruta, nai aicure arejaquemavu Jumenijicu: 

— Mi borodaiye boje mu mi yapibura papeni nuvacuyumu jo- 
boroi. Mu mautecuyumu nomioi macu bacuyure. Nomioi macu 
bacuyu ui cubochiarure cticuyumu mu. Ubenita nai nomioi 
macu bacuyu mure mi jipobure cobacuyume u, arejaquemavu 
nai aicure. 

Nope ayu, "Aicu nomioi macu bacuyure ijie tecuyureca, aicui 
paruede cuine dacuyume 6i macu bacuyu", aiyurejaquemavu. 

Ico nomiore arejaquemavu Jumenijicu: 

— Juedocuvacore ijiquiyebu mure. Ubenita mimarepacure 
ucodomu mu. Mimarepacu mure cojenu macuyume. Aru ure ja- 
piacodomu mu, arejaquemavu ico nomiore. 

Aru Adare arejaquemavu Jumenijicu: 

— Yure vaini tuvu mu. Que baru joborore miumenejaiyede 
aru amecoriamenejaiyede mare piare dacuyumu yu. Mu pare 
memenu maru, mi oteiye jeiyede acuyumu mu. Joboque mure da- 
cacu yu. Aru jobotecuyumu mu yaiyuta, arejaquemavu Adare. 



Aru jimarepaco caivu poeva nepaco bacodo barejaquemavu. 
Que baru Adan "Eva bajaco mtf, ari amidorejaquemavu ore. 

Dinumure aimarare boari, cajeare yevari ini, ne dorajiye da- 
cari, nare jidejaquemavu Jumenijicu. Dicajeare ini, dorejaque- 
mavu ina poeva. 

Ina majide daicu jeiyede aivu bacavu ne amenajiyepe ayu 
apecu jochch jeiyede, dicu cainumHa apure daicu, Jumenijicu 
nare jaetovari jarorejaquemavu ne mearo cujurorore jocari. 
Nore coreicqjenejaquemavu apevu querubin amicurivure, ange- 
levape paivure, cuinave tauve uruivede cuvarivure, ina poeva 
ne eabenajiyepe ayu icu jocucu apure daicu yebai. 



